b'\n_START_ARTICLE_\nUrban, sodoben ati ali o\xc4\x8di\n_START_SECTION_\nVsebina\n_START_PARAGRAPH_\nRoman govori o mladem, neporo\xc4\x8denem paru, ki je na za\xc4\x8detku ustvarjanja dru\xc5\xbeine. Urban \xc5\xbdvutnik je matematik zaposlen v Statisti\xc4\x8dnem uradu, Ur\xc5\xa1a Kuhar pa je profesorica angle\xc5\xa1\xc4\x8dine. Oba prihajata s Koro\xc5\xa1ke, kjer sta se tudi spoznala, sedaj pa \xc5\xbeivita v \xc5\xa0tepanjskem naselju v Ljubljani. Zgodba se za\xc4\x8dne z Ur\xc5\xa1ino prvo nose\xc4\x8dnostjo in nam predstavi radosti in tegobe vsakdanjega \xc5\xbeivljenja s katerimi se sre\xc4\x8dujeta. Urban te dogodke spreminja v novodobne pregovore in si jih zapisuje za svojo knjigo, medtem ko Ur\xc5\xa1a veliko \xc4\x8dasa posveti internetu, kjer je v\xc4\x8dlanjena v forume in kasneje na Facebook. V romanu nastopajo \xc5\xa1e sorodniki, prijatelji in sosedje, ki s svojimi karakterji in dogodki vplivajo na glavna junaka in njuna otroka, Anej in Ana. Zgodba bo nezahtevnega bralca razvedrila in spomnila na dobro in slabo plat \xc5\xbeivljenjskih situacij, saj so dogodki zelo realisti\xc4\x8dni in spominjajo na vsakodnevne situacije s katerimi se \xc4\x8dlovek sre\xc4\x8duje in z njimi dozori.'